stanford-oval/wikipedia huggingface dataset:
Mikko Pukka
Muuta

| Mitalit> Maa:   Suomi.Miesten rullakiekko.MM-kilpailut  | Mitalit> Maa:   Suomi.Miesten rullakiekko.MM-kilpailut  | Mitalit> Maa:   Suomi.Miesten rullakiekko.MM-kilpailut  | Maa:   Suomi> Miesten rullakiekko. |
| --- | --- | --- | --- |
|  Kultaa | Tšekki 2014 | rullakiekko |  |
|  Hopeaa | Suomi 2015 | rullakiekko |  |
|  Hopeaa | Slovakia 2017 | rullakiekko |  |
Pukka pelaa myös Rullakiekon SM-liigaa Pahalammen joukkueessa. Hän on edustanut myös Suomea rullakiekon MM-kilpailuissa vuosina 2014, 2015 ja 2017, joista ensimmäinen turnaus päättyi maailmanmestaruuteen ja kaksi jälkimmäistä hopeaan.
Pukka on valmistunut Sammon lukiosta. Hän on toistaiseksi ainoa Suodenniemellä on syntynyt SM-liigapelaaja.
Murskahumppa

| Murskahumppa |
| --- | --- |

Tiedot
Toiminnassa:  2008–
Tyylilaji:  punk, hardcore punk
Kotipaikka:   Itä-Suomi, Suomi
Laulukieli:  suomi
Jäsenet:  Ovaali Vikavirtasuoja, laulu, kitara   Manne Attila, kitara   Don Räisäne, rummut   Matti Seija, basso, laulu   Jaska Koo, laulu   Matti, Teppo ja Seppo Jortikka, laulu, casio  
Entiset jäsenet:  Reijo Peruskallio, rummut  
Levy-yhtiö:  Propaganda records  
Aiheesta muualla
Kotisivut
Infobox OKNimi-testi OK: 
Murskahumppa on suomalainen punkyhtye Itä-Suomesta. Sen juuret ovat Kuopiossa, Joensuussa, Siilinjärvellä ja Heinävedellä, mutta myöhemmin myös Tampereella. Murskahumppa perustettiin alkuvuonna 2008. Esikoislevy 7. maksa julkaistiin kesäkuussa 2008. Debyyttialbumi Murskapunkkia ilmestyi toukokuussa 2009. Maaliskuussa 2011 oli No Problemo -albumilla tapahtunut tyylimuutos. Levyt on julkaissut Propaganda records ja jakelee Playground Music.
Historiaa

Talvella 2008 Murskahumppa teki EP:n. Rumban Vuoden tulokas-yleisöäänestyksessä Murskahumppa oli 15.sijalla.
Levyiltä löytyy myös poliittisesti kantaa ottavia kappaleita. Murskahumppa-show’ssa oli mukana  muun muassa Mollimullit-kuoro ja videoinstallaatio. Mollimullit -kuoronjohtajana toimii Matti Hyvönen.
Debyyttialbumi Murskapunkkia ilmestyi toukokuussa 2009.  Jouluna 2009 albumin video Murskapunkkia tuli Voice -kanavan Garage Countdown koko syksyn jatkuneen yleisöäänestyksen voittajaksi[lähde? ]. Jouluksi 2009 oli myös ilmestynyt sinkku Joulu on taas on taas, jonka sanoitti Sir Jyce Laine. Video oli kuvattu Lahdessa keikalla.
Murskahumpan riveistä Jaska Kinnunen sai hopeaa keväällä 2010 Kuorosodassa Marco Hietalan johtamassa Kuopion joukkueessa.
Toinen albumi No Problemo valmistui maaliskuuksi 2011.
Diskografia

Albumit
Murskapunkkia  (Propaganda Records PRO 2073, toukokuu 2009)
No Problemo  (Propaganda Records PRO 2096, maaliskuu 2011)
EP-levyt
7. maksa   (Propaganda PRO 2065, kesäkuu 2008)
Singlet
Poikamies  (digital, 2008)
Vihreä kulta (digital, 2008)
Poikamies(2009) (digital, 2009)
Joulu on taas on taas (Propaganda PRO 2083, 2009)
Mopoilija (digital, 2011)
Kokoonpanot

Ovaali Vikavirtasuoja; laulu, kitara
Manne Attila; kitara
Don Räisäne; rummut
Matti Seija; basso, laulu
Matti, Teppo ja Seppo Jortikka; laulu, casio
Jaska Koo; laulu
Entiset jäsenet:
Reijo Peruskallio; rummut
Aiheesta muualla

Propagandan kotisivut
Murskahumppa Myspacessa (englanniksi)
Murskahumppa Blogi
Lammas Zine Murskahumppa - No Problemo
Muutoksii

| Muutoksii |
| --- | --- |
 Elokuvan juliste.
Ohjaaja:  Sami Laitinen
Käsikirjoittaja:  Sami Laitinen
Valmistustiedot
Valmistusmaa:  Suomi
Ensi-ilta:  2014
Kesto:  88 min
Alkuperäiskieli:  suomi
Aiheesta muualla
Virallinen sivusto
IMDb 
Elonet
Infobox OKNimi-testi OK: 
Muutoksii on suomalainen nuortenelokuva vuodelta 2014. Se on ohjannut ja käsikirjoittanut Sami Laitinen, joka pyysi herttoniemeläisiä jenginuoria mukaan elokuvaan. Elokuva kertoo skinien ja somalien yhteenotosta ja kahden pojan ystävyydestä.
Juoni

Päähenkilö Antti on 12-vuotias helsinkiläispoika, jolla on monia ongelmia. Koulu menee huonosti, hän ei keskity tunneilla ja luokan pahis Riku kiusaa häntä. Antilla todetaan myöhemmin tarkkaavaisuus- ja ylivilkkaushäiriö, joka selittää hänen ongelmiaan. Antin paras kaveri on somalipoika Muhis, joka käy samaa koulua Herttoniemessä Antin kanssa. Muhis esittelee Antille uutta puhelintaan, joka on varastettu Rikun isältä rasisti-Ranelta. Pojat joutuvat käsirysyyn Ranen kanssa, jolloin Rane putoaa kalliolta mereen. Riku, hänen isoveljensä ja muut uusnatsit vannovat kostoa somaleille Ranen kohtalosta, jolloin somalien ja natsien välit kuumenevat. Muhis ja Antti päättävät karata välienselvittelyä Tanskaan. Antti keksii myydä ADHD-lääkkeitään diilerille saadakseen rahaa pakomatkaa varten.
Rooleissa

| 0 | 1 | 2 |
| --- | --- | --- |
|   Tiitus Rantala   | … |   Antti   |
|   Sami Hussein   | … |   Muhis   |
|   Milana Novokment   | … |   Maisa   |
|   Nuutti Konttinen   | … |   Riku   |
|   Amanda Löfman   | … |   Mervi, Antin äiti   |
|   Panu Poutanen   | … |   Rane, Rikun isä   |
Aiheesta muualla

Elokuvan kotisivut (Arkistoitu – Internet Archive)
http://www.finnkino.fi/event/300153/ (Arkistoitu – Internet Archive)
Muutoksii Internet Movie Databasessa (englanniksi)
Mulhollandin putous

| Mulhollandin putous> Mulholland Falls |
| --- | --- |

Ohjaaja:  Lee Tamahori
Käsikirjoittaja:  Pete Dexter
Tarina:  Pete Dexter Floyd Mutrux
Tuottaja:  Lili Fini Zanuck Richard D. Zanuck
Säveltäjä:  Dave Grusin
Kuvaaja:  Haskell Wexler
Leikkaaja:  Sally Menke
Pääosat:  Nick Nolte Melanie Griffith Chazz Palminteri Michael Madsen Chris Penn Treat Williams Jennifer Connelly Andrew McCarthy John Malkovich
Valmistustiedot
Valmistusmaa:   Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer Netflix
Ensi-ilta:   26. huhtikuuta 1996  24. heinäkuuta 1998
Kesto:  107 minuuttia
Alkuperäiskieli:  englanti
Budjetti:  29 miljoonaa dollaria
Tuotto:  11,5 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Mulhollandin putous (engl. Mulholland Falls) on vuonna 1996 ensi-iltansa saanut yhdysvaltalainen neo-noir-rikoselokuva, jonka on ohjannut Lee Tamahori sekä käsikirjoittanut Pete Dexter. Sen pääosia esittävät Nick Nolte, Jennifer Connelly, Chazz Palminteri, Michael Madsen, Chris Penn, Melanie Griffith, Andrew McCarthy, Treat Williams ja John Malkovich. Elokuva seuraa Los Angelesin poliisin pysäyttämätöntä erikoisryhmää 1950-luvulla.
Melanie Griffith sai roolistaan huonoimman naissivuosan Razzie-palkinnon vuoden 1997 gaalassa.
Näyttelijät

| 0 | 1 | 2 |
| --- | --- | --- |
|  Nick Nolte  | … |  komisario Max Hoover   |
|  Melanie Griffith  | … |  Katherine Hoover   |
|  Chazz Palminteri  | … |  etsivä Ellery Coolidge   |
|  Michael Madsen  | … |  etsivä Eddie Hall   |
|  Chris Penn  | … |  etsivä Arthur Relyea   |
|  Ed Lauter  | … |  etsivä Earl   |
|  Larry Garrison  | … |  Ryan Marshall   |
|  Treat Williams  | … |  eversti Nathan Fitzgerald   |
|  Jennifer Connelly  | … |  Allison Pond   |
|  Andrew McCarthy  | … |  Jimmy Fields   |
|  John Malkovich  | … |  kenraali Thomas Timms   |
|  Daniel Baldwin  | … |  erikoisagentti Jeffrey McCafferty   |
|  Kyle Chandler  | … |  kapteeni   |
|  William L. Petersen  | … |  Jack Flynn   |
|  Titus Welliver  | … |  Kenny Kamins   |
|  Aaron Neville  | … |  Nite Spot -laulaja   |
|  Rob Lowe  | … |  Flynnin kumppani   |
|  Bruce Dern  | … |  poliisipäällikkö Bill Parker   |
|  Louise Fletcher  | … |  Esther   |
|  Chelsea Harrington  | … |  Lolita   |
|  Melinda Clarke  | … |  tupakkatyttö   |
|  Ernie Lively  | … |  rakennuspäällikkö   |
|  Johnny Martin  | … |  mafian salamurhaaja   |
Arvioita

Film-O-Holicin ja Iltalehden arvioissa elokuvalle annettiin kaksi tähteä viidestä. Arvioissa elokuva sai kehuja sen kuvauksesta ja lavastuksesta, mutta se sai kritiikkiä ontoista hahmoista, ponnettomasta dialogista sekä käsikirjoituksesta.
Aiheesta muualla

Mulhollandin putous Internet Movie Databasessa (englanniksi)
Nagoya (Indonesia)

| Nagoya Lubuk Baja |
| --- | --- |

 Nagoya
 Koordinaatit: 1°7′49.79″N, 103°59′11.06″E 
Valtio:  Indonesia
Provinssi:  Riausaaret
Kunta:  Batam
Hallinto:  
 – Hallinnon tyyppi:  Kaupunginosa
Infobox OKVirheellinen NIMI-arvo: 
Nagoya kaupunki Batamin saarella Indonesiassa Riausaarten provinssissa. Nagoya on saaren ja samannimisen kunnan tärkein kaupunki. Nagoya ja koko Batamin saari on melko suosittu matkailukohde.[lähde? ]
Wikimedia Commonsissa on kuvia tai muita tiedostoja aiheesta .
Mistwalker

| Mistwalker |
| --- | --- |
Perustettu:  2004
Perustaja:  Hironobu Sakaguchi
Toimitusjohtaja:  Hironobu Sakaguchi
Avainhenkilöt:  Kensuke Tanaka
Kotipaikka:  Honolulu, Havaiji
Toimiala:  videopeliteollisuus
Kotisivu:  www.mistwalkercorp.com
Infobox OKVirheellinen NIMI-arvo: 
Mistwalker Corporation (jap. ミストウォーカー, Misutowōkā) on japanilainen videopelistudio, jonka perusti Hironobu Sakaguchi (suositun Final Fantasy -pelisarjan luoja) vuonna 2004, Microsoftin rahallisella tuella. Logolle ja nimelle haettiin tavaramerkki vuonna 2001. Yhtiön kotipaikka on Honolulu, Havaiji. Mistwalker on Red Entertainmentin ja Armor Projectin tapaan yhteistyökehittäjä, joka ulkoistaa kehitystyön muille yhtiölle (mm. Artoon ja feelplus), keskittyen yksinomaan tarinaan, musiikkiin ja kehitysprosessin yleiseen valvontaan pelinkehityksessä. Nobuo Uematsu, joka tunnetaan työstään Final Fantasy -pelisarjan parissa, on säveltänyt musiikin kaikkiin (paitsi yhteen) Mistwalkerin peliin.
Sakaguchi on studion presidentti ja Kensuke Tanaka, PlayOnline-palvelun tuottaja, on varapresidentti.
Julkaistut pelit > Nintendo DS

ASH: Archaic Sealed Heat (2007) kehitetty Racjinin kanssa
Blue Dragon Plus (2008) kehitetty Brownie Brownin ja feelplusin kanssa
Away: Shuffle Dungeon (2008) kehitetty Artoonin kanssa
Blue Dragon: Awakened Shadow (2009/2010) kehitetty tri-Crescendon ja Bird Studion kanssa
Julkaistut pelit > Xbox 360

Blue Dragon (2006) kehitetty Artoonin kanssa
Lost Odyssey (2007) kehitetty feelplusin kanssa
Julkaistut pelit > iPhone

Nimeämätön projekti
Julkaistut pelit > Wii

The Last Story (2011) kehitetty AQ Interactiven kanssa
Peruutetut pelit > Xbox 360

Cry On (oli kehityksessä Cavian kanssa)
Aiheesta muualla

Profiili MobyGamesissä (englanniksi)
Virallinen nettisivu
Muutalampi

| Muutalampi |
| --- | --- |
Valtiot:  Suomi
Maakunnat:  Päijät-Häme
Kunnat:  Sysmä
Koordinaatit:  61°23′15″N, 25°54′20″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ruotsalaisen alue (14.14)
Laskuoja:  oja Keskiseen 
Järvinumero:  14.147.1.017
Mittaustietoja
Pinnankorkeus:  103,6 m  
Pituus:  1,3 km  
Leveys:  660 m  
Rantaviiva:  4,073 km  
Pinta-ala:  39,075 ha  
Saaria:  12 
 fiMuutalampi 
Muutalampi  on Päijät-Hämeessä Sysmässä Kukkolanmäen kylän lähellä sijaitseva lampi.
Maantietoa

Lammen pinta-ala on 39 hehtaaria, se on 1,3 kilometriä pitkä ja 650 metriä leveä. Lammella on kartan mukaan 12 saarta.  Sen rantaviivan pituus on 4,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Lauhjoen valuma-alueeseen (14.147) se kuuluu. Lammen vedenpinnan korkeus on 103,6 metriä mpy.
Neitralnyi Turkmenistan

Lehden etusivu tammikuussa 2023.
Neitralnyi Turkmenistan (Нейтральный Туркменистан, ”Puolueeton Turkmenistan”) on Turkmenistanin pääkaupungissa Aşgabatissa ilmestyvä venäjänkielinen sanomalehti.
Lehti perustettiin vuonna 1924 nimellä Turkmenskaja iskra (”Turkmenistanin kipinä”). Se oli neuvostoaikana Turkmenistanin kommunistisen puolueen keskuskomitean sekä Turkmenistanin sosialistisen neuvostotasavallan korkeimman neuvoston ja ministerineuvoston äänenkannattaja, jonka rinnalla ilmestyi turkmeeninkielinen Sowet Türkmenistany. Kuudesti viikossa ilmestyneen lehden painosmäärä oli 60 000 kappaletta vuonna 1975.
Lehti sai nimen Neitralnyi Turkmenistan vuonna 1995. Sitä julkaisee Turkmenistanin lehdistökeskus ja se toimii maan hallituksen äänenkannattajana. Kuudesti viikossa ilmestyvä Neitralnyi Turkmenistan on nykyään Turkmenistanin ainoa venäjänkielinen sanomalehti. Sen painosmäärä oli 14 000 kappaletta joulukuussa 2023. Vuodesta 2012 lehden rinnalla ilmestyy myös englanninkielinen viikkoliite Neutral Turkmenistan.
Munkholmarna

Munkholmarna
| --- | --- |
Sijainti:  60°7′29.00″N, 24°41′30.00″E, Espoo Uusimaa Suomi
Merialue:  Suomenlahti, Itämeri
Pinta-ala:  0,015 km²
muokkaa - muokkaa wikitekstiä - muokkaa Wikidataa
Munkholmarna on saari lounaisessa Espoossa Moisöfjärdenin merialueella. Virallisessa kaupunginosajaossa saari kuuluu Suvisaaristoon.
Munkholmarnan pinta-ala on 1,5 hehtaaria ja kaakkois–luoteissuuntainen pituus noin 200 metriä. Aiemmin Munkholmarna käsitti kaksi saarta, jotka maatumisen myötä kasvoivat yhteen. Suurempaa saarta kutsuttiin yksiköllisellä proprilla Munkholmen. Toisinaan saaren itäosaa kutsutaan edelleen nimellä Lilla Munkholmen ja länsiosaa nimellä Stora Munkholmen. Ympäristössä on useita Munk-pohjaisia nimiä. Munkholmar-saarten nimestä on tietoa aina 1600-luvun lopulta alkaen. Moisöfjärdenin Munkholmar-nimeä on selitetty esimerkiksi saaressa sijaitsevalla kaapupukuista munkkia muistuttavalla kivellä, jonka voi havaita veneväylältä.
Aiheesta muualla

Tiedostopalvelu.maanmittauslaitos.fi
Munkholmarna, Uusimaa, Suomi — Sunrise, Sunset and Daylength
Foreca: Sää Munkholmarna, Espoo
Mustalainen (rautatieliikenne)

Mustalainen rautatieteknisenä terminä tarkoittaa vaihtoliikettä, jossa veturi irtautuu vaunuletkasta vaihtoliikkeen aikana. Tarkoituksena on yleensä siirtää veturi kiinni vaunuletkan vastakkaiseen päähän.
Tyypillisimmin liikettä käytettiin vuosina 1910–1971 Honkataipaleen tukkiradalla. Siellä liike toteutettiin näin: kun kuorma saavutti tietyn kohdan radasta, veturi vihelsi sovitulla tavalla ja Taipaleenlahden vaihdemies käänsi sivuraiteen vaihteen. Nyt lämmittäjä avasi veturin ja tukkivaunuletkan välisen kytkimen, veturi kiihdytti nopeutensa kaksinkertaiseksi ja livahti sivuraiteelle, jonka jälkeen vaihde käännettiin taas suoralle raiteelle. Perimmäisessä vaunussa ollut jarrumies hidasti letkan menoa varoen, ja kun se oli ohittanut vaihteen, veturi palasi letkan taakse pääraiteelle; jarrumies ja lämmittäjä kytkivät nyt maassa valmiina odottaneen vaijerin viimeiseen vaunuun ja veturiin. Nyt veturi saattoi laskea letkan varoen veteen, jossa se tyhjeni itsestään.
Viimeisenkin vaunun tyhjettyä vaijeri irrotettiin sivulla olleesta pylpyrästä ja veturi kiskoi sen avulla vaunuletkan riittävän ylös. Jarrumies lukitsi vaunujen jarrut; vaijeri irrotettiin ja heitettiin veturin oikeassa kyljessä olevalle ulokkeelle joka ohjasi sen sivuun. Kiinniajo oli helppoa ja nyt juna palasi taas Kuolimojärvelle; siellä tehtiin taas mustalainen: vaihdemies käänsi merkkivihellyksestä vaihteen, ja veturi irtautui omia aikojaan rullaavasta letkasta. Kun veturi oli ohittanut vaihteen, se käännettiin taas ja jarrumies ohjaili irrallisen letkan tyhjälle raiteelle. Siellä se pysähtyi, huollettiin ja varustettiin taas vinssivaijerilla ja lähti hakemaan uutta kuormaa järvestä. Veturi meni uuden ylöshinatun letkan eteen, puitettiin ja vesitettiin – ja näin päivä jatkui. Honkataipaleen veturia tasan puoli vuosisataa (1921–1971) ajaneesta veturinkuljettaja Armas Pöntisestä tuli mustalaistekniikan lyömätön mestari: kukaan muu kuljettaja ei tehnyt sitä niin usein kuin hän.
Liike jäi hetkeksi pois käytöstä kun höyryveturista luovuttiin; dieselveturin vaihteisto ei olisi kestänyt sitä, joten tekniikkaa muutettiin; alun perin dieselveturi työnsi täyden letkan Taipaleenlahdelle, jossa lasku ja nosto tehtiin erillisellä vinssillä; takaisin letka tuotiin vetämällä. Menettely osoittautui nopeasti liian hankalaksi, joten siitä luovuttiin. Sivuraidetta jatkettiin niin että vaunuroikka saattoi irrallaan ohittaa dieselveturin. Vinssi poistettiin ja korvattiin alkuperäisen kaltaisella vaijerijärjestelmällä. Paluusuunnassa meneteltiin jatkossa aivan samoin kuin höyryveturiaikana: tyhjä vaunuletka sai rullata irrallaan paluuraiteelle ja veturi ajoi kiinni uuteen lastattuun letkaan.
Jokioisten museorautatien Opasteet ja liikennemääräykset -säännöstössä, jonka mukaan liikennöidään, mustalainen on erikseen kielletty.
Mokkapannu

Mokkapannu
Mokkapannu tai espressopannu (ital. moka), Suomessa myös mutteripannu, on keitin, jolla valmistetaan mokkakahvia liedellä. Se on toisinaan alumiininen, paitsi kahva, joka voi olla bakeliittia, mutta myös teräksisiä ja keraamisia valmistetaan.
Tavalliseen suodatinkahviin verrattuna mokkapannulla saatu kahvi on vahvempaa ja kofeiinipitoisempaa, koska sillä saavutetaan paineen takia korkeampi lämpötila kuin kahvinkeittimellä. Paine on kuitenkin pienempi kuin espressokeittimillä saavutettava paine, joten kahvi poikkeaa varsinaisesta espressosta. Pannuja on olemassa useita eri kokoja, yhdestä kupista (3 cl) kahdeksaantoista.
Historia

Pannun kehitti italialainen Alfonso Bialetti vuonna 1933. Mokka-sanan alkuperä johtuu jemeniläisestä Mokan kaupungista, jossa kahvi on tärkeä vientituote.
Rakenne

Pannun kolme osaa.
Osat asetetaan sisäkkäin.
Keraaminen mokkapannu.
Alumiininen mokkapannu.
Pieni ja suuri malli.
Käyttö

Pannun alaosa (kaaviossa merkitty kirjaimella A) täytetään vedellä aina venttiiliin asti. Suodatin (B) asetetaan paikalleen alaosan sisään ja täytetään hienoksi jauhetulla espressokahvijauheella. Yläosa (C), jossa on toinen suodatin, ruuvataan tiukasti alaosaan kiinni.
Lämmitettäessä pannua liedellä vesi alkaa kuumentua ja höyrystyä. Paineen kasvaessa vesihöyry pakottaa veden suodattimen putkeen ja ylöspäin kahvijauheen läpi. Lopulta kahvi kerääntyy yläosaan. Kun alaosa on lähes tyhjä vedestä, kuuluu pientä porisevaa ääntä. Tällöin pannu tulee poistaa liedeltä, jottei kahvi paahtuisi.
Suodatin täytetään kahvijauheella.
Mokkapannun toimintaperiaate.
Tomografinen video mokkapannusta toiminnassa.
Valmis kahvi suihkuaa ylempään astiaan.
Aiheesta muualla

Kuvia tai muita tiedostoja aiheesta Mokkapannu Wikimedia Commonsissa
Pannun valmistajan kotisivut
Läpileikkaus
Munkfors

| Munkfors |
| --- | --- |
 Klarjoki Munkforsissa.
 Munkfors
 Koordinaatit: 59°50′N, 13°32′E 
Valtio:   Ruotsi
Lääni:  Värmlannin lääni
Maakunta:  Värmlanti
Kunta:  Munkforsin kunta ja Hagforsin kunta
Pinta-ala:  
 – Maa:  7,31 km²
Väkiluku:  3 054
 – Väestötiheys:  417,8 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Munkfors on samannimisen Munkforsin kunnan keskustaajama. Se sijaitsee Värmlannin läänissä ja Värmlannin historiallisessa maakunnassa Keski-Ruotsissa. Vuoden 2010 lopussa taajamassa oli 3 054 asukasta.
Pieni osa taajamasta kuuluu myös Hagforsin kuntaan. Munkfors oli 1970-luvun alun kuntauudistukseen asti kauppala.
Väestönkehitys

| Munkforsin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 4 841 | 4 841 |
| 1965 | 1965 |    | 4 821 | 4 821 |
| 1970 | 1970 |    | 4 683 | 4 683 |
| 1975 | 1975 |    | 4 571 | 4 571 |
| 1980 | 1980 |    | 4 308 | 4 308 |
| 1990 | 1990 |    | 3 987 | 3 987 |
| 1995 | 1995 |    | 3 811 | 3 811 |
| 2000 | 2000 |    | 3 376 | 3 376 |
| 2005 | 2005 |    | 3 224 | 3 224 |
| 2010 | 2010 |    | 3 054 | 3 054 |
Lähde: Statistiska centralbyrån (SCB).
Nagoyan linna

| Nagoyan linna> 名古屋城, Nagoya-jō |
| --- | --- |

Sijainti:   Nagoya, Japani
Rakennustyyppi:  Japanilainen linna
Valmistumisvuosi:  1612
Rakennuttaja:  Ieyasu Tokugawa
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Nagoyan linna (jap. 名古屋城, Nagoya-jō) on linna Nagoyassa, Japanissa. Se rakennettiin Ieyasu Tokugawan määräyksestä ja valmistui vuonna 1612. Linna toimi Tokugawa-klaanin Owarin sukulinjan asuinpaikkana Meiji-restauraatioon asti. Toisen maailmansodan aikana Nagoyaan kohdistuneet ilmaiskut synnyttivät linnassa tulipalon, joka tuhosi osia alkuperäisestä linnasta, mukaan lukien Hommarun palatsin.
Aiheesta muualla

Kuvia tai muita tiedostoja aiheesta Nagoyan linna Wikimedia Commonsissa
Hommarun palatsin sivu (Arkistoitu – Internet Archive) (englanniksi)
Mujeres Libres

Mujeres Libres -lehden numero vuodelta 1938.
Mujeres Libres (suom. Vapaat naiset) oli Espanjassa vuosina 1936–1939 toiminut anarkistinen naisjärjestö, jossa parhaimmillaan oli noin 30 000 jäsentä. Sen toiminta perustui ”kaksoiskamppailuun”, jossa yhdistyivät naisten vapautusliike ja työväenluokan elinolojen parantamiseen tähdännyt sosiaalinen vallankumous. Ryhmän perustivat keväällä 1936 Lucía Sánchez Saornil, Mercedes Comaposada ja Amparo Poch y Gascón. Muita näkyvä jäseniä olivat muun muassa Lola Iturbe, Soledad Estorach ja argentiinalainen vallankumouksellinen Mika Feldman de Etchebéhère. Mujeres Libres toimi yhteistyössä anarkosyndikalistisen CNT-ammattiliiton ja anarkistisen FAI-järjestön kanssa.
Ryhmä ryhmä kävi kamppailua muun muassa prostituutiota ja maassa vallinnutta machokulttuuria vastaan. Lisäksi naiset organisoivat liikkuvia päiväkoteja ja kehottivat naistyöläisiä liittymään ammattiliittojen jäseniksi. Mujeres Libres julkaisi myös samannimistä lehteä.
Espanjan sisällissodan syttyessä heinäkuussa 1936 järjestön jäseniä liittyi perustettujen työläismiliisijoukkojen riveihin ja osallistui taisteluun kenraali Francon joukkoja vastaan, kunnes kansanrintamahallitus liitti miliisin osaksi armeijaa, ja veti naiset pois rintamalta saman vuoden marraskuussa. Sodan aikana ryhmän vieraana kävi muun muassa amerikkalainen anarkisti Emma Goldman. Ryhmän toiminta loppui keväällä 1939, kun sisällissota päättyi Francon johtamien fasistien voittoon.
Aiheesta muualla

Kuvia tai muita tiedostoja aiheesta Mujeres Libres Wikimedia Commonsissa
National Organization for Rare Disorders

National Organization for Rare Disorders (NORD) on järjestö, jonka tarkoitus on edustaa eri harvinaisten sairauksien Yhdysvalloissa koskettamia yksilöitä ja perheitä. Se aloitti toimintansa vuoden 1983 Orphan Drug Actia ajaneena ryhmänä. National Organization for Rare Disorders muun muassa edistää harvinaisten sairauksien hoitoa sekä tutkimusta ja ajaa yhteiskunnallisia aloitteita.
Vuonna 2009 National Organization for Rare Disorders liittyi tapahtuman virallisena Yhdysvaltain-sponsorina viettämään Harvinaisten sairauksien päivää, jonka oli perustanut eurooppalainen kattojärjestö Eurordis (European Organisation for Rare Diseases) vuonna 2008.
Nagoya Dome

| Nagoya Dome |
| --- | --- |
 Nagoya Dome
Rakennuksen tiedot
Sijainti:  Nagoya, Japani
Avattu:  1997
Käyttäjät
 Chunichi Dragons 
Katsojakapasiteetti
 40 500 
Lisää rakennusartikkeleitaArkkitehtuurin teemasivulla
Nagoya Dome on Nagoyassa Japanissa sijaitseva katettu urheilustadion. Sitä käytetään enimmäkseen baseball-otteluihin. Se toimii baseballseura Chunichi Dragonsin kotikenttänä.
Stadion valmistui vuoden 1997 maaliskuussa, ja sen yleisökapasiteetti on 40 500 henkilöä.
Aiheesta muualla

Kuvia tai muita tiedostoja aiheesta Nagoya Dome Wikimedia Commonsissa
Nagoya Domen kotisivu (japaniksi)
Nippon Professional Baseballin nykyiset areenat
Central League: Hiroshiman Municipal Stadium · Koshien Stadium · Meiji Jingu Stadium · Nagoya Dome · Tokyo Dome · Yokohama Stadium
Pacific League: Chiba Marine Stadium · Fukuoka Yahoo! Japan Dome · Kleenex Stadium Miyagi · Kyocera Dome Osaka · Sapporo Dome · Seibu Dome · Skymark Stadium